ส่วนที่ 1

ข้อมูลสรุป (Executive Summary)

บริษัท พรีเชียส ชิพปิ้ง จำกัด (มหาชน) ก่อตั้งขึ้นเมื่อวันที่ 1 ธันวาคม 2532 ด้วยทุนจดทะเบียน 1
ล้านบาท เพื่อดำเนินธุรกิจการขนส่งสินค้าทางเรือในลักษณะไม่กำหนดเส้นทางเดินเรือประจำ
(Tramping) บริษัทฯ
บริหารและเดินเรือแบบไม่ประจำเส้นทางซึ่งมีเส้นทางเดินเรือครอบคลุมไปทั่วโลก
และไม่ได้จำกัดอยู่ในเส้นทางเดินเรือเส้นใดเส้นหนึ่ง แต่ขึ้นอยู่กับสินค้าที่ขนส่งและผู้เช่าเรือ
สินค้าพื้นฐานที่กองเรือของบริษัทฯขนคือสินค้าทางการเกษตร เหล็ก ปุ๋ย สินแร่และเนื้อแร่
ไม้ซุงและอื่นๆ กองเรือของบริษัทฯ ในรอบปีที่ผ่านมา บริษัทฯ ได้ปลดระวางเรือเก่าลง 6 ลำ
(ส่วนใหญ่เป็นเรือแบบ tweendeckers
ซึ่งทำรายได้ได้ค่อนข้างต่ำเมื่อเทียบกับเรือบรรทุกสินค้าเทกองลำอื่นๆของบริษัทฯ)
ทำให้กำลังกองเรือของบริษัทฯมีจำนวนเรือ 35 ลำ ระวางขับบรรทุกรวม 770,491 เดดเวทตัน
การปลดระวางเรือเก่าลงไปทำให้กองเรือของบริษัทฯ มีอายุเฉลี่ย 15 ปี
ซึ่งก็ใกล้เคียงกับอายุเฉลี่ยมื่อสิ้นสุดปีก่อน
การปรับสมรรถนะกำลังกองเรือนี้ทำให้ยังคงรักษาประสิทธิภาพในการควบคุมค่าใช้จ่ายในการเดินเรือให้มีประสิทธิผลที่ดีต่อไป

การปรับโครงสร้างหนี้ของบริษัทฯ ได้ประสบผลสำเร็จลงด้วยดีในเดือนกรกฎาคม 2543 บริษัทฯ
ดังที่ได้ประจักษ์ชัดแจ้งความสำเร็จของการดำเนินการในเรื่องนี้ได้บรรเทาปัญหาของการผิดนัดชำระหนี้หุ้นกู้สกุลบาทและหุ้นกู้ยูโร
ซึ่งมีกำหนดชำระในเดือนพฤศจิกายน 2543
และได้สร้างความแข็งแกร่งให้กับสถานะทางการเงินของบริษัทฯ อีกด้วย

ในระหว่างปีที่ผ่านมา บริษัทฯ มีรายได้รวมเป็นเงิน 4,196.09 ล้านบาท (ปี 2542: 3,741.32
ล้านบาท) และมีผลขาดทุนสุทธิเป็นเงิน 366.64 ล้านบาท (ปี 2542: ขาดทุนสุทธิ 60.71
ล้านบาท) ทั้งนี้รวมถึงขาดทุนสุทธิจากอัตราแลกเปลี่ยนจำนวน 597.77 ล้านบาท (ปี 2542:
ขาดทุนจากอัตราแลกเปลี่ยน122.64 ล้านบาท) ส่วนของผู้ถือหุ้นเพิ่มขึ้นมาอยู่ที่ 365.21 ล้านบาท
(ปี 2542: (-) 223.53 ล้านบาท) สินทรัพย์รวมของบริษัทฯ ลดลงมาอยู่ที่ 6,691.35 ล้านบาท
(ปี 2542: 7,605.45 ล้านบาท)

ในรอบปีที่ผ่านมา บริษัทฯ มีกำไรสุทธิจากการดำเนินงานก่อนขาดทุนจากอัตราแลกเปลี่ยน
ค่าภาษีเงินได้ และรายการพิเศษเป็นจำนวน 163.96 ล้านบาท
ทั้งนี้ก็เป็นผลเนื่องมาจากความอ่อนตัวลงของตลาดขนส่งสินค้าทางทะเลในช่วงครึ่งปีแรก
มิเช่นนั้นตัวเลขผลกำไรจากการดำเนินงานในปี 2543 น่าจะสูงกว่านี้ บริษัทฯ
ได้พยายามรัดเข็มขัดค่าใช้จ่ายในการบริหารการเดินเรืออย่างยิ่ง
และก็ประสบความสำเร็จในการคงระดับค่าใช้จ่ายไว้ได้ในระดับเดียวกันกับของปีก่อน
แม้ว่าอายุเฉลี่ยของเรือจะเพิ่มขึ้น
การหยุดชะงักการเดินเรือเนื่องจากปัญหาทางเทคนิคก็อยู่ภายใต้การควบคุม ซึ่งก็ทำให้บริษัทฯ
ประสบภาวะขาดทุนในระดับต่ำสุด

ผลจากการเร่งการทำกำไรและลดค่าใช้จ่ายด้านดอกเบี้ยในช่วงครึ่งปีหลัง บริษัทฯ
จึงไม่ได้เผชิญกับปัญหาสภาพคล่องใดๆในระหว่างปีที่ผ่านมา

ทิศทางในอนาคตของบริษัท

ในช่วงปี 2543 บริษัทฯ จะยังคงเดินหน้าแผนการปรับลดกองเรือ Tween deckers
ของบริษัทฯต่อไป บริษัทฯ จะคงแผนการปรับลดกำลังกองเรือด้วยการปลดระวางเรือ
Tweendeckers และเรือ Bulkers ที่มีอายุมากออกไป
และจากกระแสเงินสดหมุนเวียนในอนาคตและความสามารถในการเพิ่มทุนของบริษัท บริษัทฯ
มีแผนการที่จะซื้อเรือแบบมีเครนในตัวที่มีอายุน้อยกว่าและมีขนาดใหญ่กว่าเข้ามาแทนเรือลำเก่าที่ปลดระวางลงไป
บริษัทฯ ยังคาดหวังอีกว่าการปรับลดกำลังกองเรือของบริษัทฯ
ถือเป็นการปรับประเภทสินทรัพย์เพื่อเพิ่มส่วนของกำไรเพื่อขยายฐานกำไรของบริษัทฯ

บทสรุป

บริษัทฯ ได้ประคับประคองกิจการเพื่อให้ผ่านพ้นช่วงเวลาที่ยากลำบากนี้ด้วยความสง่างาม
สิ่งเหล่านี้เป็นเครื่องชี้วัดได้เป็นอย่างดีถึงการเสียสละ การทำงานหนักของมืออาชีพ
ที่เป็นองค์ประกอบสำคัญของบริษัทฯ รวมถึงบรรดาเจ้าหน้าที่ประจำการบนเรือของ พีเอสแอล
ทุกคน.